חדשות 2: מחזירים את הכבוד לספרי הטיסה
20/03/2013 11:02 | מחזירים את הכבוד לספרי הטיסה
מה לא נאמר עליהם: רדודים, מרוחים, קיטשיים ואובר דרמטיים. סיגל ריבה מחליטה לשבור את הסטיגמות, ולהוכיח שספר טיסה אינו רק כלי להעביר את הזמן. קבלו כמה הצעות שיעזרו לכם להעביר את השעות הקשות במחלקת התיירים
24/07/2009 14:50
טיסה נעימה (רויטרס)
"ספר טיסה" הפך למטבע לשון כמו מוסיקת מעליות וסרטי בורקס. והטייטל הזה, כשהוא מוצמד לספר מסוים, הוא לא בדיוק מחמאה. אבל זה ממש לא צריך להיות כך. הגיע הזמן להחזיר לספרי הטיסה את כבודם האבוד ואת תכליתם האמיתית!
ספר טיסה טוב צריך לענות על שלושה קריטריונים עיקריים:- לא יותר מדי גיבורים, כדי לא לבלבל אותנו.- עלילה אחת מרכזית וכמה שפחות עלילות משנה.- שאם נשכח אותו במטוס, לא ניקח ללב.אז הנה - שלושה ספרים שיעזרו לכם להעביר כמה שעות בנעימים:"העוף נגמר (אבל גם הקוסקוס טעים)" של זיו כהןחייהם של דיילי חברת תעופה בין התאהבויות, שחיתויות, כאבי לב וגם קצת עבודה.דייל אחד מגיע לחברה כי הוא מחפש אהוב ישן, אחרת מגיעה כי היא מנסה להתגבר על לב שבור, אחר עושה עסקים מפוקפקים עבור אביו.כולם כמובן נורא יפים, כולם כמובן נורא מתוסבכים. מעבר לניסיונות פיתוי ופרשיות אהבהבים, יש בספר גם סיפור מתח, שבאמת מצליח להפתיע.שורה תחתונה: הסופר הולך בגלוי על הקונספט של ספר טיסה וכל הכבוד לו על כך."להתאהב בסנט מרטין" של ג'ודית מקונטטלנובלה בהתגלמותה. סיפורה של משפחה עשירה משיקגו, שהבן הלא חוקי שהיא העלימה לפני שנים חוזר לעניינים.סיפור אהבה בנוף קסום של האיים הקריביים - חופים צחורי חול ומים בצבע טורקיז (כן, נו, מה לעשות, קצת נדבקתי ברומנטיקה). כמו בכל טלנובלה שמכבדת את עצמה גם כאן יש סיפור סוחף שנקלע למשבר ובסופו של דבר... אתם יכולים לדמיין בעצמכם.הסופרת, כך מסתבר, היא אחת הפופולריות בארצות הברית, הספר אפילו נבחר לרב מכר של הניו יורק טיימס.שורה תחתונה: באופן אישי הספר היה מתקתק מדי בשבילי, אבל כשסיימתי לקרוא אותו התחלתי לחפש כמה עולה טיסה לקריביים...ובמקום הראשון: "קשקוש, שרבוט, ציור - ספר יצירה לילדים גדולים"ספר הטיסה הכי טוב שמצאתי. ספר ציור שנוצר בבית הספר הגבוה למדעים בהמבורג. בכל דף ממתין משפט וחלק של ציור שלאחר שיושלם יתקבל ציור משעשע ומחוכם. אפשר כמובן לצבוע את הציורים המקסימים. לילדים מובטחת הנאה מלאה ולכם קצת שקט, לא שווה?שורה תחתונה: נכון, הוא מיועד לילדים, אבל הוא כל כך שמח ויצירתי שגם אני הלכתי להביא טושים.הערות ותגובות ניתן לשלוח ל- sigalr@news2.co.il ביקורת
15:04 - 26/10/2016